Nils Kristen Sandtrøen

Nils Kristen Sandtrøen (født 1989) er en norsk politiker (Ap) fra Tynset i Innlandet som fra februar 2025 er Norges landbruks- og matminister. I 2017 ble han valgt inn på Stortinget fra Hedmark. 

Sandtrøen tok initiativ for å opprette lokallag for studenter i AUF i Trondheim i 2011, og var deretter lokallagsleder.Marit Arnesen (14. juli 2015):– Bruk stemmeretten din! Østlendingen Han deltok på sommerleiren på Utøya i 2011, og overlevde terrorangrepet etter å ha svømt fra øya.22. juli forander Norge. Arbeidets rett Han har vært representant i AUFs landsstyre. Sandtrøen har blant annet arbeidet for satsting på yrkesfag og flere lærlingeplasser.Marit Arnesen (25. august 2015): Vil ha flere læringsplasser. Østlendingen

I kommunevalget i 2015 var han ungdomskandidat for Arbeiderpartiet på Tynset. Sandtrøen ble den kandidaten på Tynset som flest skrev navnet på av alle som stilte til valget blant alle partiene.Erland Vingelsgård (16. september 2015): Ap får varaordføreren i Tynset. Arbeidets rett Han var varaordfører på Tynset fra 2015-2017. 

Sandtrøen har vært journalist i Aftenposten og Arbeidets Rett, gjeter og politisk rådgiver for Arbeiderpartiets stortingsgruppe 2014–2015.Marit Arnesen (22. september 2015):Vil bidra til Tynsets framtid. Østlendingen

Hans eldre bror Per Martin Sandtrøen satt også på Stortinget, for Senterpartiet. De to var det første brødreparet på Stortinget siden 1903.

 Idrett og utdanning 

Sandtrøen var aktiv idrettsutøver innen friidrett, skiskyting og langrenn. Som friidrettsutøver konkurrerte han for Friidrettsklubben Ren-Eng, og har sølv fra Ungdomsmesterskapet i friidrett på 3000 meter.Nils Kristen Sandtrøen jublet for sølv på 3000 m. kondis.no

Sandtrøen studerte ved University of Alaska i Anchorage etter fullført videregående da han ble tildelt skistipend og konkurrerte for universitetslaget i langrenn.

Referanser

 Eksterne lenker 



Kategori:Ap-politikere i Hedmark
Kategori:Ap-statsråder
Kategori:Statsråder i Regjeringen Støre
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingsrepresentanter fra Ap
Kategori:Stortingsrepresentanter for Hedmark
Kategori:Overlevende etter massedrapene på Utøya i 2011
Kategori:Friidrettsutøvere for FIK Ren-Eng
Kategori:Personer fra Trysil kommune